CELEX: 32021R0252
Language: mt
Date: 2021-01-29 00:00:00
Title: Regolament ta’ Implimentazzjoni tal-Kummissjoni (UE) 2021/252 tad-29 ta’ Jannar 2021 li jopera tnaqqis mill-kwota tas-sajd Portugiża disponibbli għall-inċova, minħabba sajd eċċessiv fis-sena preċedenti

19.2.2021   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 58/12
               
            
         REGOLAMENT TA’ IMPLIMENTAZZJONI TAL-KUMMISSJONI (UE) 2021/252
         tad-29 ta’ Jannar 2021
         li jopera tnaqqis mill-kwota tas-sajd Portugiża disponibbli għall-inċova, minħabba sajd eċċessiv fis-sena preċedenti
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament tal-Kunsill (KE) Nru 1224/2009 tal-20 ta’ Novembru 2009 li jistabbilixxi sistema tal-Unjoni ta’ kontroll għall-iżgurar tal-konformità mar-regoli tal-Politika Komuni tas-Sajd, li jemenda r-Regolamenti (KE) Nru 847/96, (KE) Nru 2371/2002, (KE) Nru 811/2004, (KE) Nru 768/2005, (KE) Nru 2115/2005, (KE) Nru 2166/2005, (KE) Nru 388/2006, (KE) Nru 509/2007, (KE) Nru 676/2007, (KE) Nru 1098/2007, (KE) Nru 1300/2008, (KE) Nru 1342/2008 u li jħassar ir-Regolamenti (KEE) Nru 2847/93, (KE) Nru 1627/94 u (KE) Nru 1966/2006 (1), u b’mod partikolari l-Artikolu 105(1), (2) u (3) tiegħu,
         Billi:
         
                     (1)
                  
                  
                     Il-kwoti tas-sajd għall-inċova (Engraulis encrasicolus) fiż-żoni 9 u 10 tal-Kunsill Internazzjonali għall-Esplorazzjoni tal-Baħar (“ICES”) u fl-ilmijiet tal-Unjoni taż-żona 34.1.1 (ANE/9/3411) tal-Kumitat tas-Sajd għall-Atlantiku Ċentrali tal-Lvant (“CECAF”) ġew stabbiliti bir-Regolament tal-Kunsill (UE) 2019/124 (2), għall-perjodu mill-1 ta’ Lulju 2019 sat-30 ta’ Ġunju 2020.
                  
               
                     (2)
                  
                  
                     Il-kwoti tas-sajd għall-inċova (Engraulis encrasicolus) fiż-żoni 9 u 10 tal-ICES u fl-ilmijiet tal-Unjoni taż-żona 34.1.1 tas-CECAF (ANE/9/3411) ġew stabbiliti bir-Regolament tal-Kunsill (UE) 2020/123 (3), għall-perjodu mill-1 ta’ Lulju 2020 sat-30 ta’ Ġunju 2021.
                  
               
                     (3)
                  
                  
                     Skont l-Artikolu 105(1) tar-Regolament (KE) Nru 1224/2009, meta l-Kummissjoni tkun stabbiliet li Stat Membru jkun qabeż il-kwoti tas-sajd li kienu allokati lilu, il-Kummissjoni għandha tnaqqas il-kwoti tas-sajd futuri ta’ dak l-Istat Membru.
                  
               
                     (4)
                  
                  
                     L-Artikolu 105(2) u (3) tar-Regolament (KE) Nru 1224/2009 jipprevedi li dawn it-tnaqqisiet iridu jsiru fis-sena jew fis-snin segwenti billi jiġu applikati l-fatturi ta’ multiplikazzjoni rispettivi kif stabbiliti hemmhekk.
                  
               
                     (5)
                  
                  
                     Il-Portugall qabeż il-kwoti tas-sajd tiegħu għall-inċova (Engraulis encrasicolus) fiż-żoni 9 u 10 tal-ICES u fl-ilmijiet tal-Unjoni taż-żona 34.1.1 tas-CECAF (ANE/9/3411) għall-perjodu mill-1 ta’ Lulju 2019 sat-30 ta’ Ġunju 2020.
                  
               
                     (6)
                  
                  
                     Għalhekk hu xieraq li jkun hemm tnaqqis fil-kwota tas-sajd allokata lilu għall-perjodu mill-1 ta’ Lulju 2020 sat-30 ta’ Ġunju 2021 u, fejn xieraq, fis-snin ta’ wara, għall-istokkijiet mistada żżejjed,
                  
               ADOTTAT DAN IR-REGOLAMENT:
         
            Artikolu 1
            Il-kwota tas-sajd allokata lill-Portugall għall-inċova (Engraulis encrasicolus) fiż-żoni 9 u 10 tal-Kunsill Internazzjonali għall-Esplorazzjoni tal-Baħar (“ICES”) u fl-ilmijiet tal-Unjoni taż-żona 34.1.1 (ANE/9/3411) tal-Kumitat tas-Sajd għall-Atlantiku Ċentrali tal-Lvant (“CECAF”), stabbiliti bir-Regolament tal-Kunsill (UE) 2020/123, għall-perjodu mill-1 ta’ Lulju 2020 sat-30 ta’ Ġunju 2021, għandha titnaqqas kif stipulat fl-Anness ta’ dan ir-Regolament.
         
         
            Artikolu 2
            Dan ir-Regolament għandu jidħol fis-seħħ fis-seba’ jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, id-29 ta’ Jannar 2021.
            
               
                  Għall-Kummissjoni
               
               
                  Il-President
               
               Ursula VON DER LEYEN
            
         
         
            (1)  ĠU L 343, 22.12.2009, p. 1.
         
            (2)  Ir-Regolament tal-Kunsill (UE) 2019/124 tat-30 ta’ Jannar 2019 li jistabbilixxi għall-2019 l-opportunitajiet tas-sajd għal ċerti stokkijiet tal-ħut u ċerti gruppi ta’ stokkijiet tal-ħut, applikabbli fl-ilmijiet tal-Unjoni u, għal bastimenti tas-sajd tal-Unjoni, f’ċerti ilmijiet mhux tal-Unjoni (ĠU L 29, 31.1.2019, p. 1).
         
            (3)  Ir-Regolament tal-Kunsill (UE) 2020/123 tas-27 ta’ Jannar 2020 li jistabbilixxi għall-2020 l-opportunitajiet tas-sajd għal ċerti stokkijiet tal-ħut u ċerti gruppi ta’ stokkijiet tal-ħut, applikabbli fl-ilmijiet tal-Unjoni u, għal bastimenti tas-sajd tal-Unjoni, f’ċerti ilmijiet mhux tal-Unjoni (ĠU L 25, 30.1.2020, p. 1).
      
      
         
            ANNESS
            
                        Stat Membru
                     
                     
                        Kodiċi tal-ispeċi
                     
                     
                        Kodiċi taż-żona
                     
                     
                        Isem l-ispeċi
                     
                     
                        Isem iż-żona
                     
                     
                        Kwota inizjali għall-perjodu mill-1 ta’ Lulju 2019 sat-30 ta’ Ġunju 2020 (f’kilogrammi)
                     
                     
                        Ħatt l-art permess għall-perjodu mill-1 ta’ Lulju 2019 sat-30 ta’ Ġunju 2020 (Kwantità totali adattata f’kilogrammi)  (1)
                        
                     
                     
                        Qabdiet totali għall-perjodu mill-1 ta’ Lulju 2019 sat-30 ta’ Ġunju 2020 (kwantità f’kilogrammi)
                     
                     
                        Konsum tal-kwota mqabbel mal-ħatt l-art permess (%)
                     
                     
                        Sajd eċċessiv meta mqabbel mal-ħatt l-art permess (kwantità f’kilogrammi)
                     
                     
                        Fattur ta’ multiplikazzjoni  (2)
                        
                     
                     
                        Fattur addizzjonali ta’ multiplikazzjoni  (3)
                           ,
                            (4)
                        
                     
                     
                        Tnaqqis pendenti mis-sena/snin ta’ qabel  (5) (kwantità f’kilogrammi)
                     
                     
                        Tnaqqis li għandu japplika għall-perjodu mill-1 ta’ Lulju 2020 sat-30 ta’ Ġunju 2021 (kwantità f’kilogrammi)
                     
                  
                        
                           PT
                        
                     
                     
                        ANE
                     
                     
                        9/3411
                     
                     
                        Inċova
                     
                     
                        Żoni 9 u 10 tal-ICES; l-ilmijiet tal-Unjoni taż-żona tas-CECAF 34.1.1
                     
                     
                        5 343 000 
                     
                     
                        3 779 330 
                     
                     
                        3 858 005 
                     
                     
                        102,08 
                     
                     
                        78 675 
                     
                     
                        /
                     
                     
                        /
                     
                     
                        /
                     
                     
                        78 675 
                     
                  
               (1)  Kwoti disponibbli għal Stat Membru skont ir-Regolament 2019/124 wara li jitqiesu l-iskambji ta’ opportunitajiet tas-sajd skont l-Artikolu 16(8) tar-Regolament (UE) Nru 1380/2013 tal-Parlament Ewropew u tal-Kunsill dwar il-Politika Komuni tas-Sajd li jemenda r-Regolamenti tal-Kunsill (KE) Nru 1954/2003 u (KE) Nru 1224/2009 u li jħassar ir-Regolamenti tal-Kunsill (KE) Nru 2371/2002 u (KE) Nru 639/2004 u d-Deċiżjoni tal-Kunsill 2004/585/KE (ĠU L 354, 28.12.2013, p. 22), trasferimenti tal-kwoti mill-2018 għall-2019 f’konformità mal-Artikolu 4(2) tar-Regolament tal-Kunsill (KE) Nru 847/96 li jintroduċi kondizzjonijiet addizzjonali għal tmexxija minn sena għal sena tal-TAC u l-kwoti (ĠU L 115, 9.5.1996, p. 3) u mal-Artikolu 15(9) tar-Regolament (UE) Nru 1380/2013, jew riallokazzjoni u tnaqqis tal-opportunitajiet tas-sajd f’konformità mal-Artikoli 37 u 105 tar-Regolament (KE) Nru 1224/2009 tal-20 ta’ Novembru 2009, li jistabbilixxi sistema tal-Unjoni ta’ kontroll għall-iżgurar tal-konformità mar-regoli tal-Politika Komuni tas-Sajd, li jemenda r-Regolamenti (KE) Nru 847/96, (KE) Nru 2371/2002, (KE) Nru 811/2004, (KE) Nru 768/2005, (KE) Nru 2115/2005, (KE) Nru 2166/2005, (KE) Nru 388/2006, (KE) Nru 509/2007, (KE) Nru 676/2007, (KE) Nru 1098/2007, (KE) Nru 1300/2008, (KE) Nru 1342/2008 u li jħassar ir-Regolamenti (KEE) Nru 2847/93, (KE) Nru 1627/94 u (KE) Nru 1966/2006 (ĠU L 343 22.12.2009, p. 1).
            
               (2)  Kif stabbilit fl-Artikolu 105(2) tar-Regolament (KE) Nru 1224/2009. Tnaqqis ekwivalenti għas-sajd eċċessiv * 1,00 għandu japplika fil-każijiet kollha ta’ sajd eċċessiv ta’ 100 tunnellata jew inqas.
            
               (3)  Kif stabbilit fl-Artikolu 105(3) tar-Regolament (KE) Nru 1224/2009 u dejjem jekk is-sajd eċċessiv ikun jaqbeż l-10 %.
            
               (4)  L-ittra “A” tindika li ġie applikat fattur ta’ multiplikazzjoni addizzjonali ta’ 1,5 minħabba li l-Istat Membru ripetutament qabeż il-kwota tiegħu matul is-sentejn preċedenti. L-ittra “C” turi li ġie applikat fattur addizzjonali ta’ multiplikazzjoni ta’ 1,5 minħabba li l-istokk huwa suġġett għal pjan pluriennali.
            
               (5)  Il-kwantitajiet li fadal mis-sena jew mis-snin ta’ qabel.